02014O0031 — HR — 18.05.2020 — 006.001

Ovaj je tekst namijenjen isključivo dokumentiranju i nema pravni učinak. Institucije Unije nisu odgovorne za njegov sadržaj. Vjerodostojne inačice relevantnih akata, uključujući njihove preambule, one su koje su objavljene u Službenom listu Europske unije i dostupne u EUR-Lexu. Tim službenim tekstovima može se izravno pristupiti putem poveznica sadržanih u ovom dokumentu.

►B SMJERNICA EUROPSKE SREDIŠNJE BANKE od 9. srpnja 2014. o dodatnim privremenim mjerama koje se odnose na operacije refinanciranja Eurosustava i prihvatljivost instrumenata osiguranja i o izmjeni Smjernice ESB/2007/9 (preinačeno) (ESB/2014/31) (2014/528/EU) ( L 240 13.8.2014, 28)

Koju je izmijenila:









▼B

SMJERNICA EUROPSKE SREDIŠNJE BANKE

od 9. srpnja 2014.

o dodatnim privremenim mjerama koje se odnose na operacije refinanciranja Eurosustava i prihvatljivost instrumenata osiguranja i o izmjeni Smjernice ESB/2007/9

(preinačeno)

(ESB/2014/31)

(2014/528/EU)







Članak 1.

Dodatne mjere koje se odnose na operacije refinanciranja i prihvatljive instrumente osiguranja

1. Pravila za provođenje operacija monetarne politike Eurosustava i kriteriji prihvatljivosti instrumenata osiguranja utvrđeni u ovoj Smjernici primjenjuju se u vezi sa Smjernicom ESB/2011/14.

2. U slučaju nepodudaranja između ove Smjernice i Smjernice ESB/2011/14, kako su ih nacionalne središnje banke provele na nacionalnoj razini, primjenjuje se ova Smjernica. Nacionalne središnje banke nastavljaju bez promjena primjenjivati sve odredbe Smjernice ESB/2011/14 osim ako je drugačije propisano u ovoj Smjernici.

▼M4 —————

▼B

Članak 2.

Mogućnost smanjenja iznosa ili prekida operacija dugoročnijeg refinanciranja

1. Eurosustav može odlučiti da pod određenim uvjetima druge ugovorne strane mogu smanjiti iznos određenih operacija dugoročnijeg refinanciranja ili ih prekinuti prije dospijeća (takvo smanjenje iznosa ili prekid dalje u tekstu zajedno se nazivaju „prijevremena otplata”). U najavi aukcije navodi se primjenjuje li se mogućnost smanjenja iznosa ili prekida predmetnih operacija prije dospijeća, kao i datum od kojega se ta mogućnost može iskoristiti. Te se informacije alternativno mogu dati i u drugom obliku koji Eurosustav smatra primjerenim.

2. Druga ugovorna strana može iskoristiti mogućnost smanjenja iznosa ili prekida operacije dugoročnijeg refinanciranja prije dospijeća tako da obavijesti odgovarajući NSB o iznosu koji namjerava otplatiti u skladu s postupkom prijevremene otplate kao i o datumu na koji namjerava izvršiti tu prijevremenu otplatu najmanje tjedan dana prije tog datuma prijevremene otplate. Osim ako Eurosustav odredi drugačije, prijevremena otplata može se izvršiti na bilo koji datum koji se poklapa s datumom namire glavne operacije refinanciranja Eurosustava, pod uvjetom da druga ugovorna strana dostavi obavijest iz ovog stavka najmanje tjedan dana prije tog datuma.

3. Obavijest iz stavka 2. postaje obvezujuća za drugu ugovornu stranu tjedan dana prije datuma prijevremene otplate na koji se odnosi. Ako druga ugovorna strana ne podmiri, u cijelosti ili djelomično, dospjeli iznos u skladu s postupkom prijevremene otplate do datuma dospijeća, može joj se izreći novčana kazna kako je utvrđeno u odjeljku 1. Dodatka 6. Prilogu I. Smjernici ESB/2011/14. Odredbe odjeljka 1. Dodatka 6. koje se primjenjuju na povrede pravila u vezi s aukcijama primjenjuju se kada druga ugovorna strana ne podmiri, u cijelosti ili djelomično, dospjeli iznos na datum prijevremene otplate iz stavka 2. Izricanje novčane kazne ne dovodi u pitanje pravo nacionalne središnje banke da iskoristi sredstva predviđena za slučaj nastanka statusa neispunjavanja obveza kako je navedeno u Prilogu II. Smjernici ESB/2011/14.

Članak 3.

Priznavanje određenih dodatnih vrijednosnih papira osiguranih imovinom

1. Osim vrijednosnih papira osiguranih imovinom (ABS) koji su prihvatljivi na temelju poglavlja 6. Priloga I. Smjernici ESB/2011/14, vrijednosni papiri osigurani imovinom koji ne ispunjavaju zahtjeve koji se odnose na kreditnu procjenu iz odjeljka 6.3. Priloga I. Smjernici ESB/2011/14, ali ispunjavaju sve druge kriterije prihvatljivosti koji se primjenjuju na vrijednosne papire osigurane imovinom na temelju Smjernice ESB/2011/14, prihvatljivi su kao instrumenti osiguranja za operacije monetarne politike Eurosustava, pod uvjetom da imaju dva rejtinga najmanje trostruko B ( 1 ) od bilo koje prihvaćene vanjske institucije za kreditnu procjenu za izdanje. Moraju također ispunjavati sve sljedeće zahtjeve:

(a) imovina koja stvara novčani tok i koja osigurava vrijednosne papire osigurane imovinom pripada jednoj od sljedećih kategorija imovine: i. hipotekama na stambenim nekretninama; ii. kreditima malim i srednjim poduzećima; ►M3 ————— ◄ iv. kreditima za kupnju automobila; v. potraživanjima po leasinigu; vi. potrošačkom financiranju; vii. potraživanjima po kreditnim karticama;

(b) u imovini koja stvara novčani tok nema miješanja imovine iz različitih kategorija imovine;

(c) imovina koja stvara novčani tok i koja osigurava vrijednosne papire osigurane imovinom ne obuhvaća kredite koji su: i. loši krediti u trenutku izdavanja vrijednosnih papira osiguranih imovinom; ii. loši krediti u trenutku uključenja u vrijednosne papire osigurane imovinom za vrijeme trajanja vrijednosnih papira osiguranih imovinom, na primjer zbog nadomještanja ili zamjene imovine koja stvara novčani tok; iii. u bilo kojem trenutku strukturirani, sindicirani ili s financijskom polugom;

(d) transakcijski dokumenti vrijednosnih papira osiguranih imovinom sadržavaju odredbe o kontinuitetu servisiranja.

▼M2

2. Na vrijednosne papire osigurane imovinom navedene u stavku 1. koji nemaju dva javna kreditna rejtinga koja odgovaraju najmanje 2. stupnju kreditne kvalitete na usklađenoj ljestvici kreditnih rejtinga Eurosustava u skladu s člankom 82. stavkom 1. točkom (b) Smjernice (EU) 2015/510 Europske središnje banke (ESB/2014/60) ( 2 ) primjenjuje se korektivni faktor koji ovisi o njihovom ponderiranom prosječnom trajanju kako je navedeno u Prilogu II.a.

▼M2

2.a Ponderirano prosječno trajanje nadređene tranše vrijednosnog papira osiguranog imovinom procjenjuje se kao očekivani ponderirani prosjek preostalog trajanja do otplate te tranše. Za zadržane mobilizirane vrijednosne papire osigurane imovinom, kod izračuna ponderiranog prosječnog trajanja, smatrat će se da opcije kupnje izdavatelja neće biti izvršene.

▼M2 —————

▼B

4. Druga ugovorna strana ne smije kao instrument osiguranja dostaviti vrijednosne papire osigurane imovinom koji su prihvatljivi kao instrumenti osiguranja na temelju stavka 1., ako ta druga ugovorna strana ili bilo koja treća osoba s kojom je druga ugovorna strana usko povezana djeluje kao pružatelj zaštite od kamatnog rizika u odnosu na vrijednosne papire osigurane imovinom.

▼M2

5. NSB može kao instrument osiguranja za operacije monetarne politike Eurosustava prihvatiti one vrijednosne papire osigurane imovinom čija odnosna imovina uključuje hipoteke na stambenim nekretninama ili kredite malim i srednjim poduzećima ili oboje, a koji ne ispunjavaju zahtjeve koji se odnose na kreditnu procjenu iz poglavlja 2. glave II. dijela četvrtog Smjernice (EU) 2015/510 (ESB/2014/60) i zahtjeve navedene u stavku 1. točkama od (a) do (d) i stavku 4., ali koji inače ispunjavaju sve druge kriterije prihvatljivosti koji se primjenjuju na vrijednosne papire osigurane imovinom na temelju Smjernice (EU) 2015/510 (ESB/2014/60) i imaju dva javna kreditna rejtinga koja odgovaraju najmanje 3. stupnju kreditne kvalitete na usklađenoj ljestvici kreditnih rejtinga Eurosustava. Takvi vrijednosni papiri osigurani imovinom ograničeni su na one izdane prije 20. lipnja 2012. i na njih se primjenjuje korektivni faktor koji ovisi o njihovom ponderiranom prosječnom trajanju kako je navedeno u Prilogu II.a.

▼M2 —————

▼B

7. Za potrebe ovog članka primjenjuju se sljedeće definicije:

(a) „hipoteke na stambenim nekretninama”, uz kredite osigurane hipotekom na stambenim nekretninama, obuhvaćaju stambene kredite s jamstvom (bez hipoteke na nekretnini) ako je jamstvo naplativo odmah po nastanku statusa neispunjavanja obveze. Takvo se jamstvo može dati u različitim ugovornim oblicima, uključujući ugovore o osiguranju, ako ih daje subjekt iz javnog sektora ili financijska institucija koja podliježe javnom nadzoru. Kreditna procjena jamca u svrhu takvih jamstava za vrijeme trajanja transakcije mora odgovarati stupnju kreditne kvalitete 3 na usklađenoj ljestvici kreditnih rejtinga Eurosustava;

(b) „malo poduzeće” ili „srednje poduzeće” znači subjekt koji obavlja gospodarsku djelatnost, bez obzira na njegov pravni oblik, gdje evidentirana prodaja za subjekt ili za konsolidiranu grupu, ako je subjekt dio konsolidirane grupe, iznosi manje od 50 milijuna eura;

(c) „loš kredit” uključuje kredite kod kojih je otplata kamata ili glavnice u zakašnjenju 90 dana ili više, a dužnik je u statusu neispunjavanja obveze, kako je određeno u članku 178. Uredbe (EU) br. 575/2013 Europskog parlamenta i Vijeća ( 3 ), ili kada postoje opravdani razlozi za sumnju da otplata neće biti izvršena u cijelosti;

(d) „strukturirani kredit” znači struktura koja obuhvaća podređena kreditna potraživanja;

(e) „sindicirani kredit” znači kredit koji daje grupa zajmodavaca u kreditnom sindikatu;

(f) „kredit s financijskom polugom” znači kredit odobren društvu koje već ima značajnu razinu zaduženosti, kao što je financiranje otkupa ili preuzimanja, gdje se kredit upotrebljava za stjecanje udjela u društvu koje je također dužnik po tom kreditu;

▼M2

(g) „odredbe o kontinuitetu servisiranja” znači odredbe u pravnoj dokumentaciji vrijednosnog papira osiguranog imovinom koje se sastoje od odredbi o pomoćnoj osobi za servisiranje duga ili od odredbi o osobi koja pronalazi pomoćnu osobu za servisiranje duga (ako nema odredbi o pomoćnoj osobi za servisiranje duga). U slučaju postojanja odredbi o osobi koja pronalazi pomoćnu osobu za servisiranje duga, potrebno je imenovati osobu koja pronalazi pomoćnu osobu za servisiranje duga te ju opunomoćiti za pronalaženje odgovarajuće pomoćne osobe za servisiranje duga u roku od 60 dana od nastanka događaja koji je pokretač, a radi osiguranja pravovremenog plaćanja i servisiranja vrijednosnog papira osiguranog imovinom. Ove odredbe također obuhvaćaju pokretače zamjene servisera u vezi s imenovanjem pomoćne osobe za servisiranje duga, koji mogu biti zasnovani na rejtinzima i/ili koji nisu zasnovani na rejtinzima, npr. neispunjavanje obveza od strane postojećeg servisera. U slučaju postojanja odredbi o osobi koja pronalazi pomoćnu osobu za servisiranje duga, pomoćna osoba za servisiranje duga ne smije imati bliske veze sa serviserom. U slučaju postojanja odredbi o osobi koja pronalazi pomoćnu osobu za servisiranje duga, ne smiju istovremeno postojati bliske veze između svakog od servisera, osobe koja pronalazi pomoćnu osobu za servisiranje duga i banke izdavatelja;

▼M2

(h) „bliske veze” znači bliske veze u smislu članka 138. stavka 2. Smjernice (EU) 2015/510 (ESB/2014/60);

(i) „zadržani mobilizirani vrijednosni papiri osigurani imovinom” znači vrijednosni papiri osigurani imovinom koje druga ugovorna strana koja je inicijator vrijednosnih papira osiguranih imovinom ili subjekti koji imaju bliske veze s inicijatorom koriste u postotku većem od 75 % preostalog nominalnog iznosa.

▼B

Članak 4.

Priznavanje određenih dodatnih kreditnih potraživanja

1. Kao instrument osiguranja za operacije monetarne politike Eurosustava nacionalne središnje banke mogu prihvatiti kreditna potraživanja koja ne ispunjavaju kriterije prihvatljivosti Eurosustava.

2. Nacionalne središnje banke koje odluče prihvatiti kreditna potraživanja u skladu sa stavkom 1. u tu svrhu utvrđuju kriterije prihvatljivosti i mjere za kontrolu rizika određujući odstupanja od zahtjeva iz Priloga I. Smjernici ESB/2011/14. Takvi kriteriji prihvatljivosti i mjere za kontrolu rizika uključuju kriterij da su kreditna potraživanja uređena zakonima države članice nacionalne središnje banke koja utvrđuje te kriterije prihvatljivosti i mjere kontrole rizika. Kriteriji prihvatljivosti i mjere za kontrolu rizika podliježu prethodnom odobrenju Upravnog vijeća.

3. U iznimnim okolnostima nacionalne središnje banke mogu, uz prethodno odobrenje Upravnog vijeća, prihvatiti kreditna potraživanja:

(a) kod primjene kriterija prihvatljivosti i mjera kontrole rizika određenih od strane drugog NSB-a sukladno stavcima 1. i 2.; ili

(b) koja su uređena pravom neke druge države članice, a ne one u kojoj taj NSB ima sjedište; ili

(c) koja su uključena u skup kreditnih potraživanja ili koja su osigurana nekretninama, ako pravo koje uređuje kreditno potraživanje ili pravo koje se odnosi na odgovarajućeg dužnika (ili garanta, ako je to primjenjivo) je pravo neke druge države članice EU-a, osim one u kojoj taj NSB ima sjedište.

4. Nacionalnoj središnjoj banci koja prihvaća kreditna potraživanja na temelju stavka 1., drugi NSB pruža pomoć samo ako postoji takav dvostrani sporazum između njih, te uz prethodno odobrenje Upravnog vijeća.

Članak 5.

Prihvaćanje određenih kratkoročnih dužničkih instrumenata

1. Nacionalne središnje banke mogu prihvatiti kao instrument osiguranja za operacije monetarne politike Eurosustava određene kratkoročne dužničke instrumente koji ne ispunjavaju kriterije prihvatljivosti za utrživu imovinu Eurosustava utvrđene u Prilogu I. Smjernici ESB/2011/14.

2. Nacionalne središnje banke koje odluče prihvatiti kratkoročne dužničke instrumente u skladu sa stavkom 1., utvrdit će u tu svrhu kriterije prihvatljivosti i mjere kontrole rizika pod uvjetom da zadovoljavaju minimalne standarde koje je odredilo Upravno vijeće. Takvi kriteriji prihvatljivosti i mjere kontrole rizika uključuju sljedeće kriterije koji se primjenjuju na kratkoročne dužničke instrumente:

(a) izdaju ih nefinancijska društva ( 4 ) koja su osnovana u europodručju. Garant kratkoročnog dužničkog instrumenta (ako postoji) mora također biti nefinancijsko društvo osnovano u europodručju osim ako jamstvo za kratkoročni dužnički instrument ne mora biti u skladu s odredbama o utvrđivanju visokih bonitetnih standarda kako je navedeno u podstavku (d);

(b) nisu uvršteni za trgovanje na tržištu koje Eurosustav smarta prihvatljivim, kao što je utvrđeno u odjeljku 6.2.1.5. Priloga I. Smjernici ESB/2011/14;

(c) nominirani su u eurima;

(d) ispunjavaju zahtjeve za visoke bonitetne standarde koje je utvrdio odgovarajući NSB, a koji će se primjenjivati umjesto zahtjeva is odjeljaka 6.3.2. i 6.3.3. Priloga I. Smjernici ESB/2011/14;

(e) osim slučajeva utvrđenih u podstavcima od (a) do (d), zadovoljavaju kriterije prihvatljivosti Eurosustava za utrživu imovinu iz Priloga I. Smjernici ESB/2011/14.

3. NSB ne može, osim na temelju dvostranog sporazuma s drugim NSB-om, prihvatiti kratkoročne dužničke instrumente u skladu sa stavcima 1. i 2. koji su izdani u europodručju:

(a) kod tog drugog NSB-a; ili

(b) kod središnjeg depozitorija vrijednosnih papira koji i. je pozitivno ocijenjen od strane Eurosustava u skladu sa standardima i postupcima procjene opisanim u „Okviru za procjenu sustava namire vrijednosnih papira i veza radi utvrđivanja njihove prihvatljivosti za uporabu u kreditnim operacijama Eurosustava” ( 5 ); i ii. sa sjedištem u državi članici europodručja u kojoj drugi NSB ima sjedište.

4. Za potrebe ovog članka „kratkoročni dužnički instrumenti” znači dužnički instrumenti s rokom dospijeća ne dužim od 365 dana pri izdavanju, i u bilo kojem trenutku nakon toga.

▼M4 —————

▼B

Članak 7.

Prihvaćanje određene imovine iskazane u funtama sterlinga, jenima ili američkim dolarima kao prihvatljivih instrumenata osiguranja

1. Utrživi dužnički instrumenti opisani u odjeljku 6.2.1. Priloga I. Smjernici ESB/2011/14, ako su iskazani u funtama sterlinga, jenima ili američkim dolarima, prihvatljivi su instrumenti osiguranja za operacije monetarne politike Eurosustava, pod uvjetom: (a) da su izdani te ih se drži/namiruje u europodručju; (b) da je izdavatelj osnovan u Europskom gospodarskom prostoru te (c) da ispunjavaju sve druge kriterije prihvatljivosti iz odjeljka 6.2.1. Priloga I. Smjernici ESB/2011/14.

2. Eurosustav primjenjuje sljedeća umanjenja vrijednosti na navedene utržive dužničke instrumente: (a) umanjenje vrijednosti od 16 % na imovinu iskazanu u funtama sterlinga ili američkim dolarima i (b) umanjenje vrijednosti od 26 % na imovinu iskazanu u jenima.

3. Utrživi dužnički instrumenti opisani u stavku 1. s kuponima koji su povezani sa samo jednom kamatnom stopom na tržištu novca u valuti u kojoj su iskazani ili s indeksom inflacije za odgovarajuću državu, čija isplata ili povećanje nisu povezani s unaprijed određenim rasponom referentnoga indeksa (koji ne sadržavaju strukturu „discrete range”), odnosno čija visina nije unaprijed ograničena (koji ne sadržavaju strukturu „range accrual” ili „ratchet”), odnosno koji ne sadržavaju slične kompleksne strukture također su prihvatljivi instrumenti osiguranja za potrebe operacija monetarne politike Eurosustava.

4. ESB može na svojoj mrežnoj stranici www.ecb.europa.eu, nakon odobrenja Upravnog vijeća, objaviti popis drugih prihvatljivih referentnih kamatnih stopa u stranoj valuti koje se prihvaćaju uz one koje su navedene u stavku 3.

5. Na utrživu imovinu iskazanu u stranoj valuti primjenjuju se samo članci 1., 3., 6., 7. i 9. ove Smjernice.

Članak 8.

Privremena obustava zahtjeva glede pragova kreditne kvalitete za određene utržive instrumente

1. Minimalni zahtjevi Eurosustava za pragove kreditne kvalitete, kako je određeno u pravilima okvira za kreditnu procjenu Eurosustava za utrživu imovinu u odjeljku 6.3.2. Priloga I. Smjernici ESB/2011/14, privremeno se obustavljaju u skladu sa stavkom 2.

▼M4

2. Na temelju posebne odluke Upravnog vijeća, prag kreditne kvalitete Eurosustava ne primjenjuje se na utržive dužničke instrumente koje su izdale ili za njih u cijelosti jamče središnje vlasti država članica iz europodručja na temelju programa Europske unije/Međunarodnoga monetarnog fonda, sve dok Upravno vijeće smatra da odgovarajuća država članica ispunjava uvjete za financijsku pomoć i/ili makroekonomski program.

▼M4 —————

▼M5

Članak 8.a

Prihvaćanje utrživih dužničkih vrijednosnih papira koje je izdala središnja država Helenske Republike

1. Nacionalne središnje banke mogu prihvatiti kao instrument osiguranja za kreditne operacije Eurosustava utržive dužničke instrumente koje izdaje središnja država Helenske Republike koji ne ispunjavaju zahtjeve kreditne kvalitete Eurosustava za utrživu imovinu u skladu s člancima 59. i 71. i poglavljem 2., glave II. dijela četvrtog Smjernice (EU) 2015/510 (ESB/2014/60), pod uvjetom da su ti instrumenti u skladu sa svim drugim kriterijima prihvatljivosti koji se primjenjuju na utrživu imovinu a kako je utvrđeno u Smjernici (EU) 2015/510 (ESB/2014/60).

2. Vrijednosni papiri iz stavka 1. koji su prihvatljivi kao instrument osiguranja od strane nacionalnih središnjih banaka podliježu korektivnim faktorima utvrđenim u Prilogu II.b ovoj Smjernici.

▼M6

Članak 8.b

Prihvaćanje određene utržive imovine i izdavatelja koji su prihvatljivi na dan 7. travnja 2020.

1. Pojmovi korišteni u ovom članku imaju isto značenje kao u Smjernici (EU) 2015/510 (ESB 2014/60).

2. Neovisno o odredbama članka 59. stavka 3., članka 71. i članka 82. stavka 1. točke (a) Smjernice (EU) 2015/510, utrživa imovina - osim vrijednosnih papira osiguranih imovinom - izdana 7. travnja 2020. ili prije tog datuma, koja na dan 7. travnja 2020. ima javni kreditni rejting koji je dodijelio najmanje jedan prihvaćeni sustav VIKP-a, koja je u skladu s minimalnim zahtjevima kreditne kvalitete Eurosustava čini prihvatljivi instrument osiguranja za kreditne operacije Eurosustava pod uvjetom da u svakom trenutku nakon 7. travnja 2020.:

(a) ima javni kreditni rejting koji je dodijelio najmanje jedan prihvaćeni sustav VIKP-a, koji je u skladu s, najmanje, 5. stupnjem kreditne kvalitete na usklađenoj ljestvici kreditnih rejtinga Eurosustava; i

(b) nastavlja udovoljavati svim ostalim kriterijima prihvatljivosti koji se primjenjuju na utrživu imovinu kako su utvrđeni u Smjernici (EU) 2015/510 (ESB/2014/60).

Radi otklanjanja dvojbi, javni kreditni rejting na dan 7. travnja 2020. iz ovog stavka određuje Eurosustav na temelju pravila iz članka 82. stavka 1. točke (a), članka 82. stavka 2., članka 83, članka 84. točke (a) i (b), članka 85. i članka 86. Smjernice (EU) 2015/510 (ESB/2014/60).

3. Ako se usklađenost utržive imovine s minimalnim zahtjevima kreditne kvalitete Eurosustava na dan 7. travnja 2020. određuje na temelju rejtinga VIPK-a za izdavatelja ili rejtinga VIPK-a za garanta koju je osigurao prihvaćeni sustav VIKP-a, ta utrživa imovina čini prihvatljivi instrument osiguranja za kreditne operacije Eurosustava pod uvjetom da u svakom trenutku nakon 7. travnja 2020.:

(a) rejting VIKP-a za izdavatelja ili rejting VIPK-a za garanta, ovisno o slučaju, za tu utrživu imovinu u skladu je s najmanje 5. stupnjem kreditne kvalitete na usklađenoj ljestvici kreditnih rejtinga Eurosustava; i

(b) ta utrživa imovina nastavlja udovoljavati svim ostalim kriterijima prihvatljivosti koji se primjenjuju na nju kako su utvrđeni u Smjernici (EU) 2015/510 (ESB/2014/60).

4. Utrživa imovina - osim vrijednosnih papira osiguranih imovinom - izdana nakon 7. travnja 2020., čiji su izdavatelji ili garanti, ovisno o slučaju, imali 7. travnja 2020. javni kreditni rejting, koji je dodijelio najmanje jedan prihvaćeni sustav VIKP-a, koji je bio u skladu s minimalnim zahtjevima kreditne kvalitete Eurosustava, čini prihvatljivi instrument osiguranja za kreditne operacije Eurosustava pod uvjetom da, u svakom trenutku nakon 7. travnja 2020.:

(a) ta utrživa imovina ima javni kreditni rejting koji je dodijelio najmanje jedan prihvaćeni sustav VIKP-a, koji je u skladu s najmanje 5. stupnjem kreditne kvalitete na usklađenoj ljestvici kreditnih rejtinga Eurosustava; i

(b) ta utrživa imovina udovoljava svim ostalim kriterijima prihvatljivosti koji se primjenjuju na utrživu imovinu kako su utvrđeni u Smjernici (EU) 2015/510 (ESB/2014/60).

Radi otklanjanja dvojbi, javni kreditni rejting iz točke (a) ovog stavka određuje Eurosustav na temelju pravila iz članka 82. stavka 1. točke (a), članka 82. stavka 2., članka 83., članka 84. točke (a) i (b), članka 85. i članka 86. Smjernice (EU) 2015/510 (ECB/2014/60).

5. Pokrivene obveznice izdane nakon 7. travnja 2020. u okviru programa pokrivenih obveznica koji je 7. travnja 2020. sam imao kreditnu procjenu dodijeljenu od strane najmanje jednog prihvaćenog sustava VIKP-a, koji je u skladu s minimalnim zahtjevima kreditne kvalitete Eurosustava, čini prihvatljivi instrument osiguranja za kreditne operacije Eurosustava pod uvjetom da:

(a) u svakom trenutku nakon 7. travnja 2020. program pokrivenih obveznica ima javni kreditni rejting koji je dodijelio najmanje jedan prihvaćeni sustav VIKP-a, koji je u skladu s najmanje 5. stupnjem kreditne kvalitete na usklađenoj ljestvici kreditnih rejtinga Eurosustava; i

(b) te pokrivene obveznice udovoljavaju svim ostalim kriterijima prihvatljivosti koji se primjenjuju na njih kako je utvrđeno u Smjernici (EU) 2015/510 (ESB/2014/60).

6. Utrživa imovina iz članka 87. stavka 2. Smjernice (EU) 2015/510 (ESB/2014/60) koja 7. travnja 2020. nije imala javni kreditni rejting koji je dodijelio prihvatljivi sustav VIKP-a, nego je 7. travnja 2020. imala implicitnu kreditnu procjenu koju je izveo Eurosustav u skladu s pravilima iz članka 87. stavka 1. i 2. Smjernice (EU) 2015/510 (ESB/2014/60) koja je u skladu sa zahtjevima kreditne kvalitete Eurosustava, čini prihvatljivi instrument osiguranja za kreditne operacije Euroustava neovisno o datumu njezina izdavanja pod uvjetom da, u svakom trenutku nakon 7. travnja 2020.:

(a) izdavatelj ili garant, ovisno o slučaju, te utržive imovine udovoljava najmanje zahtjevima kreditne kvalitete koji odgovaraju 5. stupnju kreditne kvalitete na usklađenoj ljestvici kreditnih rejtinga Eurosustava; i

(b) ta utrživa imovina udovoljava svim ostalim kriterijima prihvatljivosti koji se primjenjuju na nju kako je utvrđeno u Smjernici (EU) 2015/510 (ESB/2014/60).

7. Neovisno o odredbama članka 59. stavka 3., članka 71. i članka 82. stavka 1. točke (b) Smjernice (EU) 2015/510 (ESB/2014/60), vrijednosni papiri osigurani imovinom koji su izdani 7. travnja 2020. ili prije tog datuma, koji su na dan 7. travnja 2020.imali najmanje dva javna kreditna rejtinga, a svaki od njih je dodijelio različiti prihvaćeni sustav VIKP-a, koji su u skladu s minimalnim zahtjevima kreditne kvalitete Eurosustava na temelju Smjernice (EU) 2015/510 (ESB/2014/60), čine prihvatljivi instrument osiguranja za kreditne operacije Eurosustava pod uvjetom da u svakom trenutku nakon 7. travnja 2020.:

(a) imaju najmanje dva javna kreditna rejtinga, a svaki od njih je dodijelio različiti prihvaćeni sustav VIKP-a, koji je u skladu s najmanje 4. stupnjem kreditne kvalitete na usklađenoj ljestvici kreditnih rejtinga Eurosustava; i

(b) nastavljaju udovoljavati svim ostalim kriterijima prihvatljivosti koji se primjenjuju na vrijednosne papire osigurane imovinom kako su utvrđeni u Smjernici (EU) 2015/510 (ESB/2014/60).

Radi otklanjanja dvojbi, zahtjevi iz članka 3. stavka 1. točke od (a) do (d) i članka 3. stavka 4. ove Smjernice ne primjenjuju se na vrijednosne papire osigurane imovinom iz ovog stavka.

8. Vrijednosni papiri osigurani imovinom koji su 7. travnja 2020. prihvaćeni od strane Eurosustava kao prihvatljivi instrumenti osiguranja na temelju članka 3. stavka 1. ove Smjernice ostaju prihvatljivi pod uvjetom da u svakom trenutku nakon 7. travnja 2020.:

(a) imaju dva javna kreditna rejtinga najmanje 4. stupnja kreditne kvalitete na usklađenoj ljestvici Eurosustava koja su dodijelila dva prihvaćena sustava VIKP-a; i

(b) nastavljaju udovoljavati svim drugim zahtjevima koji se na njih primjenjuju na temelju članka 3. stavka 1. (osim razine rejtinga), članka 3. stavka 2.a i članka 3. stavka 4. ove Smjernice.

Radi otklanjanja dvojbi, članak 3. stavak 2. i članak 3. stavak 5. ove Smjernice ne primjenjuju se na vrijednosne papire osigurane imovinom iz ovog stavka.

9. Sve dok je prihvaćena kao prihvatljivi instrument osiguranja od strane Eurosustava u skladu s ovim člankom, utrživa imovina, uključujući pokrivene obveznice, iz stavaka od 2. do 6. podliježe korektivnim faktorima utvrđenim u Prilogu II.b ovoj Smjernici. Vrijednosni papiri osigurani imovinom iz stavaka 7. i 8. podliježu korektivnim faktorima utvrđenim u Prilogu II.a ovoj Smjernici. Korektivni faktoru računaju se na temelju sadašnjeg rejtinga koji se primjenjuje na bilo koji dan nakon 7. travnja 2020. u skladu s pravilima koja se odnose na prioritet kreditne procjene VIKP-a kako je utvrđeno u člancima od 83. do 88. Smjernice (EU) 2015/510 (ESB/2014/60).

10. Pored korektivnih faktora određenih u stavku 9. primjenjuju se sljedeći dodatni korektivni faktori:

(a) na vrijednosne papire osigurane imovinom, pokrivene obveznice i neosigurane dužničke instrumente koje izdaju kreditne institucije koji se teoretski vrednuju u skladu s pravilima sadržanim u članku 134. Smjernice (EU) 2015/510 (ESB/2014/60), primjenjuje se dodatni korektivni faktor u obliku umanjenja vrijednosti od 4 %;

(b) na vlastite pokrivene obveznice primjenjuje se dodatni korektivni faktor i. od 6,4 % koji se primjenjuje na vrijednost dužničkih instrumenata kojima su dodijeljeni stupnjevi kreditne kvalitete 1 i 2 i ii. od 9,6 % koji se primjenjuje na vrijednost dužničkih instrumenata kojima su dodijeljeni stupnjevi kreditne kvalitete 3, 4 i 5;

(c) za potrebe stavka (b) „vlastita upotreba” znači kada druga ugovorna strana dostavlja ili upotrebljava pokrivene obveznice koje je izdala ili za koje jamči sama druga ugovorna strana ili neki drugi subjekt s kojim je u bliskoj vezi kao što je određeno u skladu s člankom 138. Smjernice (EU) 2015/510 (ESB/2014/60);

(d) ako se dodatni korektivni faktor iz stavka (b) ne može primijeniti u pogledu sustava upravljanja instrumentom osiguranja od strane NSB-a, agenta treće srane ili sustava TARGET2-Securities u pogledu samoosiguranja, u tim sustavima ili platformi primjenjivat će se dodatni korektivni faktor na cjelokupnu vrijednost izdavanja pokrivenih obveznica koje se mogu upotrebljavati za vlastite potrebe.

11. Radi otklanjanja dvojbi, odredbe ovog članka neovisne su i ne uzimaju se u obzir u svrhu procjene prihvatljivosti za izravne kupnje u okviru programa kupnje imovine javnog sektora na sekundarnim tržištima (PSPP) ( 6 ); treći program kupnje pokrivenih obveznica (CBPP3) ( 7 ); program kupnje vrijednosnih papira osiguranih imovinom (ABSPP) ( 8 ); program kupnje vrijednosnih papira korporativnog sektora (CSPP) ( 9 ); i hitni program kupnje imovine zbog pandemije (PEPP) ( 10 ).

▼B

Članak 9.

Stupanje na snagu, provedba i primjena

1. Ova Smjernica stupa na snagu 9. srpnja 2014.

2. Nacionalne središnje banke poduzimaju potrebne mjere kako bi se uskladile s člankom 1. stavkom 3., člankom 3. stavcima 2., 3., 5. i 6., člankom 3. stavkom 7. točkom (g), člankom 4. stavkom 3. točkom (c) i člankom 8. stavkom 3., te primijenile ovu Smjernicu od 20. kolovoza 2014. Nacionalne središnje banke izvješćuju ESB o propisima i sredstvima u vezi s mjerama koje se odnose na članak 1. stavak 3., članak 3. stavke 2., 3., 5. 6., članak 3. stavak 7. točku (g), članak 4. stavak 3. točku (c) i članak 8. stavak 3., najkasnije do 6. kolovoza 2014., i u vezi sa svim mjerama koje se odnose na članak 5., u skladu s postupcima koje je odredilo Upravno vijeće.

▼M4 —————

▼B

Članak 10.

Izmjena Smjernice ESB/2007/9

U dijelu 5. Priloga III., stavak koji slijedi iza tablice 2. zamjenjuje se sljedećim:

„Izračun paušalnog odbitka u svrhu kontrole (R6):

Paušalna olakšica: odbitak se primjenjuje na svaku kreditnu instituciju. Svaka kreditna institucija oduzima maksimalni paušalni iznos čija je svrha smanjenje administrativnog troška upravljanja vrlo malim obveznim pričuvama. Ako je [osnovica za obračun pričuva × stopa pričuva] manje od 100 000 EUR, onda paušalni odbitak iznosi [osnovica za obračun pričuva × stopa pričuva]. Ako je [osnovica za obračun pričuva × stopa pričuva] veća ili jednaka 100 000 EUR, onda paušalni odbitak iznosi 100 000 EUR. Institucije kojima je kao grupi dopušteno dostavljati statističke podatke o njihovoj konsolidiranoj osnovici za obračun pričuva (kako je određeno u dijelu 2. odjeljka 1. Priloga III. Uredbi (EZ) br. 25/2009 (ESB/2008/32)) moraju držati minimalne pričuve preko jedne od institucija u grupi koja djeluje u svojstvu posrednika isključivo za te institucije. U skladu s člankom 11. Uredbe (EZ) br. 1745/2003 Europske središnje banke od 12. rujna 2003. o primjeni odredbi o minimalnim pričuvama (ESB/2003/9) ( *1 ), u potonjem slučaju samo grupa kao cjelina ima pravo na paušalni odbitak.

Minimalne (ili ‚obvezne’) pričuve izračunavaju se kako slijedi:

Minimalne (ili ‚obvezne’) pričuve = osnovica za obračun pričuva × stopa pričuva – paušalni odbitak

Stopa pričuva primjenjuje se u skladu s Uredbom (EZ) br. 1745/2003 (ESB/2003/9).

Članak 11.

Stavljanje izvan snage

1. Smjernica ESB/2013/4 stavlja se izvan snage od 20. kolovoza 2014.

2. Upućivanja na Smjernicu ESB/2013/4 smatraju se upućivanjima na ovu Smjernicu i čitaju se u skladu s korelacijskom tablicom iz Priloga IV.

Članak 12.

Adresati

Ova Smjernica upućena je svim središnjim bankama Eurosustava.

▼M4 —————

▼M6









PRILOG II.a

Korektivni faktori (u %) koji se primjenjuju na vrijednosne papire osigurane imovinom prihvatljivi na temelju članak 3. stavka 2. i članka 8.b ove Smjernice







Kreditna kvaliteta Ponderirano prosječno trajanje (*1) Korektivni faktor 3. stupanj [0,1) 4,8 [1,3) 7,2 [3,5) 10,4 [5,7) 12,0 [7,10) 14,4 [10, ∞) 24,0 4. stupanj [0,1) 11,2 [1,3) 15,2 [3,5) 18 [5,7) 24,8 [7,10) 30,4 [10, ∞) 43,2 (*1) tj. [0–1) ponderirano prosječno trajanje kraće od jedne godine, [1–3) ponderirano prosječno trajanje od jedne godine ili duže od jedne godine, a kraće od tri godine, itd.









PRILOG II.b

Korektivni faktor (u %) koji se primjenjuje na utrživu imovinu osim vrijednosnih papira osiguranih imovinom, iz članka 8.a i 8.b







Kategorija I. Kategorija II. Kategorija III. Kategorija IV. Kreditna kvaliteta Preostalo dospijeće (godine) (*1) Kupon s nepromjenjivom i kupon s promjenjivom kamatnom stopom bez kupona Kupon s nepromjenjivom i kupon s promjenjivom kamatnom stopom bez kupona Kupon s nepromjenjivom i kupon s promjenjivom kamatnom stopom bez kupona Kupon s nepromjenjivom i kupon s promjenjivom kamatnom stopom bez kupona 4. stupanj [0-1) 6,4 6,4 8 8 12,8 12,8 20 20 [1-3) 9,6 10,4 12 15,2 16 18,4 28 30 [3-5) 11,2 12 16 20 19,2 23,6 33,6 37,2 [5-7) 12,4 13,6 20 24,8 22,4 28,4 36,8 40,4 [7-10) 13,2 14,4 21,6 28,4 24,8 32 40 44,8 [10,∞) 14,4 16,8 23,2 31,6 26,4 34,8 41,6 46,8 5. stupanj [0-1) 8 8 12 12 22,4 22,4 24 24 [1-3) 11,2 12 16 19,2 25,6 28 32 34 [3-5) 13,2 14 22,4 26,4 28,8 33,2 38,4 42 [5-7) 14,4 15,6 27,2 32 31,6 37,6 43,2 46,8 [7-10) 15,2 16,4 28,8 35,6 33,2 40,4 46,4 51,2 [10,∞) 16,4 18,8 30,4 38,8 33,6 42 48 53,2 (*1) tj. [0–1) preostalo dospijeće kraće od jedne godine, [1–3) preostalo dospijeće od jedne godine ili duže od jedne godine, a kraće od tri godine, itd.

▼B









PRILOG III.

SMJERNICA KOJA JE STAVLJENA IZVAN SNAGE S NAKNADNIM IZMJENAMA

Smjernica ESB/2013/4 (SL L 95, 5.4.2013., str. 23.)

Smjernica ESB/2014/12 (SL L 166, 5.6.2014., str. 42.)









PRILOG IV.

KORELACIJSKA TABLICA







Smjernica ESB/2013/4 Ova Smjernica Članci 1. i 2. Članci 1. i 2. Članak 3. stavci 4. i 5. Članak 3. stavci 4. i 5. Članak 3. stavak 6. Članak 3. stavak 7. Članak 4. Članak 4. Članak 3. stavak 6. točka 1. Članak 3. stavak 7. točka (a) Članak 3. stavak 6. točka 2. Članak 3. stavak 7. točka (b) Članak 3. stavak 6. točka 3. Članak 3. stavak 7. točka (c) Članak 3. stavak 6. točka 4. Članak 3. stavak 7. točka (d) Članak 3. stavak 6. točka 5. Članak 3. stavak 7. točka (e) Članak 3. stavak 6. točka 6. Članak 3. stavak 7. točka (f) — Članak 5. Članak 5. Članak 6. Članak 6. Članak 7. Članak 7. Članak 8. Članak 8. Članak 9. Članak 9. Članak 10. — Članak 11. Članak 11. Članak 12. Smjernica ESB/2014/12 Ova Smjernica Članak 1. stavak 1. Članak 1. stavak 3. Članak 1. stavak 2. Članak 3. stavak 1. Odluka ESB/2013/22 Ova Smjernica Članak 1. stavak 1. Članak 1. stavak 3. Članak 1. stavak 2. Članak 8. stavak 3. Prilog Prilog II. Odluka ESB/2013/36 Ova Smjernica Članak 2. stavak 1. točka (a) Članak 3. stavak 2. Članak 2. stavak 1. točka (b) Članak 3. stavak 3. Članak 2. stavak 2. Članak 3. stavak 5. Članak 3. stavak 2. Članak 3. stavak 7. točka (g) Članak 3. stavak 3. Članak 3. stavak 6. Članak 4. točka (c) Članak 4. stavak 3. točka (c)